wickkiey/tamil-wikipedia-markdown huggingface dataset:
# தாட்டியன்


**தாட்டியன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஐந்தாமானவன். இவன் திரிதரன் (பொ.பி. 460) என்ற இராசராட்டிரப் பாண்டியர்களுள் நாலாமானவனின் ஆட்சிக்குப் பிறகு ஆண்டவன். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான். இவர்கள் இருவருக்கும் பல தடவை போர் நடந்திருக்கலாம் எனத் தெரிகிறது. அனைத்திலும் பாண்டியனே வெற்றி பெற்றான். கடைசியாக இவர்கள் இருவருக்கும் நடந்த போரில் தாட்டிய பாண்டியன் இறந்து போனாலும் பாண்டியர் படையே வெற்றி பெற்றது.  

## கல்வெட்டு
உரோகணம் நாட்டிலுள்ள கதிர்காமம் என்ற முருகன் படைவீட்டில் இவனுடைய கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.  

## மூல நூல்கள்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# திரிதரன்



**திரிதரன்** (பொ.பி. 460) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் நாலாமானவன். இவன் இளம் பரிந்தன் (பொ.பி. 444 - 460) என்ற இராசராட்டிரப் பாண்டியர்களுள் மானவனின் ஆட்சிக்குப் பிறகு ஆண்டவன். இவன் ஆட்சியில் இரண்டாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று திரிதரனையும் கொன்றான் என அறிய முடிகிறது. அதற்குப்பிறகு தாட்டியன் என்னும் இராசராட்டிரப் பாண்டியர் மன்னன் இராசராட்டிரம் அரசை ஆண்டான்.  

## மூல நூல்கள்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# ஆல்ஃபா ஆக்சிசனேற்றம்

**ஆல்ஃபா ஆச்சிசனேற்றம்** *(α-oxidation)* என்பது சில கொழுப்பு அமிலங்களின் ஆல்ஃபா கார்பன் ஆக்சிசனேற்றம் அடைவதாகும். பொதுவாக எல்லா கொழுப்பு அமிலங்களும் பீட்டா ஆக்சிசனேற்றம் அடையும். ஆனால் ஃபைட்டானிக் அமிலம் போன்ற கொழுப்பு அமிலங்களில் பீட்டா கார்பனில் மெத்தில் கிளை இருப்பதன் காரணமாக அவற்றால் பீட்டா ஆக்சிசனேற்றம் அடைய இயலாது. எனவே ஃபைட்டானிக் அமிலம் ஆல்ஃபா ஆக்சிசனேற்றமடைந்து பிரிஸ்டானிக் அமிலம் உண்டாகிறது.  

ஆல்ஃபா ஆச்சிசனேற்றம் மனித செல்களில் பெராக்சிசோம் எனும் செல் பகுதியில் நடைபெறுகிறது.
# பார்ண் படி


**பார்ண் படி** (*Barn Buddy*) என்பது தெப்ரோத்தின் சமூக வலையமைப்பு ஆட்டமாகும். இவ்வாட்டத்தை முகநூல், ஹாய்5 ஆகிய சமூக வலையமைப்புத் தளங்களில் விளையாட முடியும். இது ஒரு தோட்ட ஒப்புச்செயலாக்கச் சமூக வலையமைப்பு ஆட்டமாகும். இவ்வாட்டத்திற்குப் போட்டியாக உள்ள ஆட்டங்களாக ஃபார்ம்வில், ஹேப்பி ஃபார்ம், ஃபார்ம் டவுன், ஹார்வெஸ்ட் மூன் போன்ற ஆட்டங்களைக் குறிப்பிட முடியும்.  

இவ்வாட்டத்தைத் தமிழிலும் பெற்றுக் கொள்ள முடியும்.  

## விளையாடுதல்

ஒருவர் பார்ண் படியை விளையாடத் தொடங்கும்போது அவருக்கு ஆறு நிலத் துண்டுகளும் சில பயிர்களும் வழங்கப்பட்டிருக்கும். அப்போது அவர் சுழியாவது தரத்தில் இருப்பார். பின்னர், பயிர்களை நட்டு அறுவடை செய்வதன் மூலமும் விலங்குகளைத் துடைப்பதன் மூலமும் அனுபவத்தைப் பெற்றுக் கொள்ள முடியும்.  

### கடை
பார்ண் படியில் கடை என்பது பார்ண் படி விளையாடுவதற்குத் தேவையான பொருட்களைக் கொள்வனவு செய்வதற்கு உதவுகின்றது. இதற்காக நாணயங்களையும் கடன்களையும் பயன்படுத்த முடியும்.  

#### பயிர்கள்
பார்ண் படியில் பயிர்களை நட்டு அறுவடை செய்ய முடியும்.  

இப்பயிர்களைக் குறிப்பிட்ட காலத்தினுள் அறுவடை செய்யாவிடின் அவை வாடிப் போய் விடும் என்பதும் குறிப்பிடத்தக்கது.  

#### பூக்கள்
பார்ண் படியில் பூக்களை நாணயங்களுக்கும் விசேட பூக்களைக் கடன்களுக்கும் வாங்க முடியும்.  

#### மிருகங்கள்
பார்ண் படியில் நாணயங்கள் மூலமும் கடன்கள் மூலமும் மிருகங்களை வாங்க முடியும்.  

பார்ண் படியில் சில உயிரினங்களைத் துடைப்பதன் மூலம் அனுபவத்தைப் பெற்றுக் கொள்ள முடியும்.  

#### அலங்காரங்கள்
கடை மூலம் தானியக் களஞ்சியங்கள், பெயர் அடையாளங்கள், வைக்கோற்கேடு போன்றவற்றை வாங்கிப் பண்ணையை அலங்கரிக்க முடியும். மேலும் பின்னணிகளையும் மாற்றி அமைக்க முடியும்.  

#### டோமோ
கடையில் டோமோ என்னும் கேலிச்சித்திரக் கதாபாத்திரத்தையும் வாங்க முடியும்.  

#### ஏனையவை
ஏனையவை என்னும் தத்தலில் வலிமையான உரத்தைப் பெற்றுக் கொள்ள முடியும். இது பயிர்களின் வளரும் நிலையை 50 சதவீதத்தால் குறைக்கக்கூடியது.  

#### வரையறையுள்ள பதிப்புகள்
பார்ண் படியில் ஒரு குறிப்பிட்ட காலத்தில் மட்டும் பெறக்கூடியதாக வரையறையுள்ள பதிப்புகளும் வழங்கப்படுவதுண்டு.  

### சேமிப்புவீடு
விளையாடுபவர் அறுவடை செய்த பொருள்களை விற்பதற்குச் சேமிப்புவீடு பயன்படுத்தப்படுகின்றது.  

### அடைவுகள்
பார்ண் படியில் அடைவுகளைப் பெறுவதன் மூலம் அனுபவத்தையும் கடன்களையும் பெற்றுக் கொள்ள முடியும். இதற்கென பார்ண் படி ஆட்டத்தில் குறிப்பிடப்பட்டுள்ள சில பணிகளை முடிக்க வேண்டும்.  

## தலைவர்பலகை
பயனரின் நண்பர்களிடையேயும் பயனரின் நாட்டிலுள்ளவர்கிடையேயும் உலகிலேயும் முன்னணியில் உள்ளவர்களைப் பற்றிய தகவல்களைப் பார்ண் படியின் தலைவர்பலகை தருகின்றது.
# குட்ட பரிந்தன்



**குட்ட பரிந்தன்** அல்லது **இளம் பரிந்தன்** அல்லது **புத்ததாசன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் மூன்றாமவனாவான். இவன் பரிந்தன் (பொ.பி. 441 - 444) என்ற இராசராட்டிரப் பாண்டியர்களுள் இரண்டாமவனின் ஆட்சிக்குப் பிறகு ஆண்டவன். இவன் பரிந்தனின் தம்பியாதலால் இளம்பரிந்தன் என்று அழைக்கப்பட்டான். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான்.  

## கல்வெட்டு
அநுராதபுரம் நகரிலுள்ள இவனுடைய கல்வெட்டுகள் தற்போது அநுராதபுரத்து ஆர்க்கியாலஜி இலாகாவில் காணப்படுகின்றன. அக்கல்வெட்டின் படி புத்த சமயத்தை சேர்ந்தவன் என்றும் இவனுடைய மனைவி புத்த விகாரை ஒன்றுக்கு தானம் செய்ததையும் அறிய முடிகிறது.  

## மூல நூல்கள்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# பாண்டு (பாண்டியன்)



**பாண்டு** (பொ.பி. 436 - 441) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் முதலாமானவன். களப்பிரர் காலத்தில் தமிழகத்திலிருந்து தன் இரண்டு மகன்களுடன் தப்பி வந்த இவன் அந்நாட்டை அரசாண்டு கொண்டிருந்த மித்தசேனன் என்பவனை தோற்கடித்து இராசராட்டிரப் பாண்டியர் அரசை நிறுவினான். இவனுக்கு பிறகு இவனது மகன்களான பரிந்தன் மற்றும் இளம் பரிந்தன் முறையே இராசராட்டிரம் அரசை ஆண்ட்னர். இவனது ஆட்சியில் இராசராட்டிரம் தெற்கே மகாவலி கங்கையாற்றையும் மற்ற மூன்று திசைகளிலும் கடலையும் எல்லையாகக் கொண்டமைந்தது. இதன் தலைநகரம் அநுராதபுரம் ஆகும். இவன் மகாவலி கங்கையாற்றின் வடபகுதியில் 28 பாதுகாப்பு எல்லைக் கோட்டைகளை கட்டினான்.  

## மூல நூல்கள்
- களப்பிரர் ஆட்சியில் தமிழகம் (நூல்), நாம் ந்நதமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# தமிழ்நாடு பழங்குடியினர் நல வாரியம்

தமிழ்நாட்டில் இருக்கும் பழங்குடியின மக்கள் அனைவரது சமூக, கல்வி மற்றும் பொருளாதார மேம்பாட்டிற்காக தமிழ்நாடு அரசால் **தமிழ்நாடு பழங்குடியினர் நல வாரியம்** அமைக்கப்பட்டுள்ளது. இந்த அமைப்பில் தமிழ்நாடு அரசின் ஆதிதிராவிடர் மற்றும் பழங்குடியினர் நலத்துறை அமைச்சர் தலைவராகவும், அலுவல் சார்ந்த உறுப்பினர்களாக 6 அரசு அதிகாரிகளும், அலுவல் சாராத உறுப்பினர்களாக 13 உறுப்பினர்களும் நியமிக்கப்படுவர். இந்த வாரியத்தின் மூலம் பழங்குடியினருக்கான நலத் திட்ட உதவிகள் அளிக்கப்படும்.  

இந்த அமைப்பிற்கு பழங்குடியினர் உறுப்பினர்களாகச் சேர்க்கப்பட்டு அவர்களுக்கு அடையாள அட்டை அளிக்கப்படும். தமிழ்நாடு பழங்குடியினர் நல வாரியத்தில் சேர்ந்து அடையாள அட்டை பெற்றவர்களுக்கு மாவட்ட ஆதிதிராவிடர் மற்றும் பழங்குடியினர் நலத்துறை அதிகாரி மூலம் இந்த வாரியத்தின் நலத்திட்ட உதவிகள் அளிக்கப்படும்.
# தமிழ்நாடு புதிரை வண்ணார் நல வாரியம்

தமிழ்நாட்டில் இருக்கும் புதிரை வண்ணார் எனும் சாதியினரின் சமூக, கல்வி மற்றும் பொருளாதார மேம்பாட்டிற்காக தமிழ்நாடு அரசால் **தமிழ்நாடு புதிரை வண்னார் நல வாரியம்** அமைக்கப்பட்டுள்ளது. இந்த அமைப்பில் தமிழ்நாடு அரசின் ஆதிதிராவிடர் மற்றும் பழங்குடியினர் நலத்துறை அமைச்சர் தலைவராகவும், அலுவல் சார்ந்த உறுப்பினர்களாக 12 அரசு அதிகாரிகளும், அலுவல் சாராத உறுப்பினர்களாக 13 உறுப்பினர்களும் நியமிக்கப்படுவர். இந்த வாரியத்தின் மூலம் புதிரை வண்ணார் சாதியினருக்கான நலத் திட்ட உதவிகள் அளிக்கப்படும்.  

## அமைப்பு

தமிழ்நாடு அரசு அமைத்துள்ள “தமிழ்நாடு புதிரை வண்ணார் நல வாரியம்” எனும் அமைப்பு கீழ்கண்டவர்களைத் தலைவர் மற்றும் உறுப்பினர்களாகக் கொண்டுள்ளது.  

### தலைவர்

- ஆதிதிராவிடர் மற்றும் பழங்குடியினர் நல அமைச்சர்

### உறுப்பினர்கள்

- ஆதிதிராவிடர் மற்றும் பழங்குடியினர் நலத்துறைச் செயலாளர்
- நிதித்துறைச் செயலாளர்
- நகராட்சி நிர்வாகம் மற்றும் குடிநீர் வழங்கல் துறைச் செயலாளர்
- ஊரகவளர்ச்சித் துறைச் செயலாளர்
- தொழிலாளர் மற்றும் வேலைவாய்ப்புத்துறைச் செயலாளர்
- சுகாதாரத் துறைச் செயலாளர்
- பள்ளிக்கல்வித்துறைச் செயலாளர்
- பழங்குடியினர் நலத்துறை, தாட்கோ மேலாண் இயக்குநர்
- பேரூராட்சி ஆணையர்

-ஆகியோர் அலுவல் சார்ந்த உறுப்பினர்களாக இருப்பார்கள்.  

- மா.அன்பழகன் (சட்டமன்ற உறுப்பினர், பழனி, திண்டுக்கல் மாவட்டம்)
- கோவை தங்கம் (சட்டமன்ற உறுப்பினர், வால்பாறை, கோயம்புத்தூர் மாவட்டம்)
- து.ரவிக்குமார் (சட்டமன்ற உறுப்பினர், காட்டுமன்னார் கோவில், கடலூர் மாவட்டம்)
- எஸ்.செல்வம் (மதுரை)
- தூத்துக்குடி, மதுரை, விருதுநகர், தேனி, வேலூர், திருச்சி மாவட்டங்களுக்கு தலா ஒரு நபரும், நெல்லை மாவட்டத்துக்கு 2 பேருமாக மொத்தம் 13 பேர் இக்குழுவில் அலுவல் சாரா உறுப்பினர்களாக இருப்பார்கள்.

## வாரியப் பணிகள்

- இந்த அமைப்பிற்கு புதிரை வண்ணார் சாதியைச் சேர்ந்தவர்கள் உறுப்பினர்களாகச் சேர்க்கப்பட்டு அவர்களுக்கு அடையாள அட்டை அளிக்கப்படும்.
- புதிரை வண்ணார் நல வாரியத்தில் உறுப்பினராகச் சேர்ந்து அடையாள அட்டை பெற்றவர்களுக்கு மாவட்ட ஆதிதிராவிடர் மற்றும் பழங்குடியினர் நலத்துறை அதிகாரி மூலம் வாரியத்தால் அளிக்கப்படும் நலத்திட்ட உதவிகள் அளிக்கப்படும்.
- இச்சமுதாய மக்களின் கல்வி அறிவுநிலை பின்தங்கிய நிலையில் உள்ளதை கணக்கில் கொண்டு இவ்வினத்தை சேர்ந்த அனைத்துக் குழந்தைகளையும் பள்ளியில் சேர்க்க நடவடிக்கை மேற்கொள்தல்.
- இச்சமுதாய மக்களுக்கு இலவச வீட்டு மனைப்பட்டா, தொகுப்பு வீடுகள் கட்டித்தருதல், பொருளாதார திட்டங்களை மானியத்துடன் தருதல் உள்பட பல்வேறு மேம்பாட்டுத் திட்டங்கள் இவ்வாரியம் மூலம் செயல்படுத்தப்படும்.
- புதிரை வண்ணார் இன மக்களின் முன்னேற்றத்துக்காக அரசு மூலம் வழங்கப்படும் அனைத்து நலத்திட்டங்களும் மற்றும் உதவிகளும் சிறப்பான முறையில் தங்கு தடையின்றி கிடைப்பதற்கும் இதனை கண்காணிக்கும் வகையில் இவ்வாரியம் செயல்படும்.
# தமிழ்நாடு தூய்மைப் பணிபுரிவோர் நல வாரியம்


**தமிழ்நாடு தூய்மைப் பணிபுரிவோர் நல வாரியம்** என்பது தமிழ்நாட்டில் தூய்மைப் பணிகளை மேற்கொண்டு வருபவர்களின் சமூக, கல்வி மற்றும் பொருளாதார மேம்பாட்டிற்காக தமிழ்நாடு அரசால் உருவாக்கப்பட்ட வாரியமாகும். இந்த அமைப்பில் தமிழ்நாடு அரசின் ஆதிதிராவிடர் மற்றும் பழங்குடியினர் நலத்துறை அமைச்சர் தலைவராகவும், அலுவல் சார்ந்த உறுப்பினர்களாக 12 அரசு அதிகாரிகளும், அலுவல் சாராத உறுப்பினர்களாக 13 உறுப்பினர்களும் நியமிக்கப்படுவர். இந்த அமைப்பிற்கு தூய்மைப் பணிபுரிவோர் உறுப்பினர்களாகச் சேர்க்கப்பட்டு அவர்களுக்கு அடையாள அட்டை அளிக்கப்படும். தமிழ்நாடு தூய்மைப் பணிபுரிவோர் நல வாரியத்தில் சேர்ந்து அடையாள அட்டை பெற்றவர்களுக்கு இந்த வாரியத்தின் மூலம் தூய்மைப் பணிபுரிவோருக்கான நலத் திட்ட உதவிகள் அளிக்கப்படும். 2023 மார்ச் மாதம் வரை சுமார் 14,000 பணியாளர்கள் உறுப்பினர்களாக உள்ளனர்.  

## வழங்கப்படும் நலத்திட்ட உதவிகள்

1. **விபத்துக் காப்பீட்டுத் திட்டம்** - இத்திட்டத்தின் மூலம் விபத்தால் இறப்பவர்களுக்கு ரூபாய் ஒரு இலட்சமும், விபத்தால் ஊனமுற்றவர்களுக்கு ரூ 10,000 முதல் ரூபாய் ஒரு இலட்சம் வரையும் நலத்திட்ட உதவி அளிக்கப் பெறும்.
1. **இறப்பு உதவித் தொகை** - இயற்கையாய் மரணமடைந்தவருக்கு ரூபாய் 15,000 வழங்கப்படும்.
1. **இறுதிச் சங்கு உதவித் தொகை** - இறந்தவரின் இறுதிச் சடங்குச் செலவுகளுக்காக ரூபார் 2,000 வழங்கப்படும்.
1. **கல்வி உதவித் தொகை** - இத்திட்டத்தின் மூலம் பத்தாம் வகுப்பு படிக்கும் பெண்களுக்கு ரூபாய் ஆயிரம், பத்தாம் வகுப்பு தேர்ச்சி பெற்றவர்களுக்கு ரூபாய் ஆயிரம், 11 ஆம் வகுப்பு படிக்கும் பெண்களுக்கு ரூபாய் ஆயிரம், 12 ஆம் வகுப்பு படிக்கும் பெண்களுக்கு ரூபாய் ஆயிரத்து ஐநூறு, 12 ஆம் வகுப்பு தேர்ச்சி பெற்றவர்களுக்கு ரூபாய் ஆயிரத்து ஐநூறு, முறையான பட்டப்படிப்பு படிப்பவர்களுக்கு ரூபாய் ஆயிரத்து ஐநூறு,இவர்கள் விடுதியில் தங்கிப்படிப்பவர்களுக்கு ரூபாய் 1,750,முறையான பட்டமேற்படிப்பு படிப்பவர்களுக்கு ரூபாய் 2,000,இவர்கள் விடுதியில் தங்கிப்படிப்பவர்களுக்கு ரூபாய் 3,000, தொழில்நுட்பப் படிப்பு படிப்பவர்களுக்கு ரூபாய் 2,000, இவர்கள் விடுதியில் தங்கிப்படிப்பவர்களுக்கு ரூபாய் 4,000, தொழில்நுட்ப மேற்படிப்பு படிப்பவர்களுக்கு ரூபாய் 4,000, இவர்கள் விடுதியில் தங்கிப்படிப்பவர்களுக்கு ரூபாய் 6,000, தொழிற்பயிற்சி நிலையம்/பல்வகை தொழில் நுட்பக் கல்லூரி (பாலிடெக்னிக்) படிப்பவர்களுக்கு ரூபாய் ஆயிரம், இவர்கள் விடுதியில் தங்கிப்படித்தால் ரூபாய் 1200 கல்வி உதவித் தொகையாக அளிக்கப்படுகிறது.
1. **திருமண உதவித் தொகை** - திருமணம் செய்து கொள்பவருக்கு உதவித் தொகையாக ரூபாய் 2,000 அளிக்கப்படும்
1. **மகப்பேறு உதவித் தொகை** - மகப்பேறு உதவித் தொகையாக ஆறாம் மாதத்திலிருந்து மாதம் ரூபாய் ஆயிரம் வீதம் ரூபாய் 6, 000 வரை அளிக்கப்படும். கருச்சிதைவு, கருக் கலைப்பு போன்றவற்றிற்கு உதவித் தொகையாக ரூபாய் 3,000 அளிக்கப்படும்.
1. **கண் கண்ணாடி உதவித் தொகை** - பழைய கண் கண்ணாடி மாற்றிக் கொள்வதற்கும், புதிய கண் கணாடி வாங்கிக் கொள்ளவும் செலவுத் தொகையாக ரூபாய் 500 வரை அளிக்கப்படும்.
1. **ஓய்வூதியம்** - முதியோர் ஓய்வூதியமாக ரூபாய் 500 அளிக்கப்படும்.

## நலத் திட்ட உதவிகளுக்கான அலுவலர்

இந்த வாரியத்தின் நலத்திட்ட உதவிகள் அனைத்தும் ஒவ்வொரு மாவட்டத்திலும் ஆதிதிராவிடர் வீட்டு வசதி மற்றும் வளர்ச்சிக் கழகத்தின் மாவட்ட மேலாளர் மூலம் அளிக்கப்படும்.
# ரேபரேலி மாவட்டம்


**ரேபரேலி மாவட்டம்** (, ) இந்தியாவின் உத்தரப்பிரதேச மாநில மாவட்டங்களில் ஒன்று. இம்மாவட்டத்தின் தலைநகரம் ரேபரேலி நகரம் ஆகும். இம்மாவட்டம் லக்னௌ கோட்டத்தின் கீழ் அமைந்துள்ளது.  
## பொருளாதாரம்
2006ல் பஞ்சாயத்து ராஜ் அமைச்சகம் ரேபரேலி மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.  
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ரேபரேலி மாவட்டத்தின் மொத்த மக்கட்தொகை 3,404,004. இது தோராயமாக பனாமா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 97வது இடத்தில் உள்ளது.
# கி. ஆ. பெ. விசுவநாதம் விருது

**கி. ஆ. பெ. விசுவநாதம் விருது** என்பது தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ்நெறியில் தமிழ்த் தொண்டாற்றும் ஒருவருக்கு ஆண்டுதோறும் வழங்கப்படும் ஒரு விருதாகும். தமிழ்நாடு அரசின் அரசாணை எண் (1டி) 14, தமிழ் வளச்சி பண்பாடு மற்றும் அறநிலையத் துறை நாள் 24.1.2000 மூலம் 2000 ஆண்டிலிருந்து இவ்விருது வழங்கப்படுகிறது. 2000 ஆம் ஆண்டிலிருந்து வழங்கப்படும் இந்த விருதுக்கு ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.  

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | கோ. முத்துப்பிள்ளை | 2000 |  |
| 2 | முனைவர் கா. காளிமுத்து | 2001 |  |
| 3 | முனைவர் மு. தமிழ்க்குடிமகன் | 2002 |  |
| 4 | முனைவர் ச. வே. சுப்பிரமணியன் | 2003 |  |
| 5 | முனைவர் பு. பா. இராஜேஸ்வரி | 2004 |  |
| 6 | ----- | 2005 |  |
| 7 | ----- | 2006 |  |
| 8 | கவிஞர் கா. வேழவேந்தன் | 2007 |  |
| 9 | பேராசிரியர் த. பழமலய் | 2008 |  |
| 10 | தாயம்மாள் அறவாணன் | 2009 |  |
| 11 | முனைவர் இரா. மதிவாணன் | 2010 |  |
| 12 | முனைவர் இரா. மோகன் | 2011 |  |
| 13 | நா. இராசகோபாலன் (மலையமான்) | 2012 |  |
| 14 | பேராசிரியர் முனைவர் வ.ஜெயதேவன் | 2013 |  |
| 15 | பேராசிரியர் ஏ. எம். ஜேம்ஸ் | 2014 |  |
| 16 | திரு.இரா.கோ. இராசாராம் | 2015 |  |
| 17 | முனைவர் திருமதி மீனாட்சி முருகரத்தனம் | 2016 |  |
| 18 | பேராசிரியர் முனைவர் ப. மருதநாயகம் | 2017 |  |
| 19 | திரு.சூலூர் கலைப்பித்தன் | 2018 |  |
| 20 | மருத்துவர் மணிமேகலை கண்ணன் | 2019 |  |
| 21 | முனைவர் வீ.சேதுராமலிங்கம் | 2020 |  |
| 22 | முனைவர் ம. இராசேந்திரன் | 2021 | } |

**குறிப்பு**  

- 2005 மற்றும் 2006 ஆம் ஆண்டுகளில் விருது வழங்கப்படவில்லை.
# அமலா பால்


**அமலா பால்** (பிறப்பு: அக்டோபர் 26, 1991) ஒரு தமிழ்த் திரைப்பட நடிகை. சிந்து சமவெளி திரைப்படம் வாயிலாக அறிமுகமான அமலா பால், மைனா திரைப்படத்தில் நடித்ததின் மூலமாக அனைவரின் கவனத்தையும் ஈர்த்தார். பின்னர் வெளிவந்த திரைப்படங்கள், அவரை நட்சத்திர நடிகையாக உயர்த்தியது.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2009 | *நீலதம்ரா* | பீனா | மலையாளம் |  |
| 2010 | *வீரசேகரன்* | சுகந்தி | தமிழ் |  |
| 2010 | *சிந்து சமவெளி* | சுந்தரி | தமிழ் |  |
| 2010 | *மைனா* | மைனா | தமிழ் | சிறந்த புதுமுக நடிகைக்கான விஜய் விருது
பரிந்துரைக்கப்பட்டவை – சிறந்த நடிகைக்கான பிலிம்பேர் விருது - தமிழ்
பரிந்துரைக்கப்பட்டவை – சிறந்த நடிகைக்கான விஜய் விருது |
| 2011 | *இது நம்முடே கதா* | ஐஸ்வர்யா | மலையாளம் |  |
| 2011 | *விகடகவி* | கவிதா | தமிழ் |  |
| 2011 | *தெய்வத் திருமகள்* | சுவேதா ராஜேந்திரன் | தமிழ் |  |
| 2011 | *பெஜவாடா* | கீதாஞ்சலி | தெலுங்கு |  |
| 2012 | *வேட்டை* | ஜெயந்தி | தமிழ் |  |
| 2012 | *காதலில் சொதப்புவது எப்படி* | பார்வதி | தமிழ் |  |
| 2012 | *லவ் பெய்லியர்* | தெலுங்கு |  |  |
| 2012 | *முப்பொழுதும் உன் கற்பனைகள்* | சாருலதா | தமிழ் |  |
| 2012 | *ஆகாஷின்டே நிறம்* | மலையாளம் | தயாரிப்பில் உள்ளது | } |

## விருதுகள்
| வருடம் | விருது | துறை | திரைப்படம் | முடிவு |
| --- | --- | --- | --- | --- |
| 2011 | அம்ரிதா - எப். ஈ. ஈ. கே. ஏ திரை விருதுகள் | சிறந்த தமிழ் நடிகை | *மைனா* |  |
| எடிசன் விருதுகள் | சிறந்த புதுமுகம் |  |  |  |
| தென்னிந்திய பிலிம்பேர் விருதுகள் | சிறந்த நடிகை - தமிழ் |  |  |  |
| எம். ஜி. ஆர். - சிவாஜி விருதுகள் | சிறந்த புதுமுக நடிகை |  |  |  |
| விஜய் விருதுகள் | சிறந்த நடிகை |  |  |  |
| சிறந்த அறிமுகம் |  |  |  |  |
| 2012 | ஜெயா விருதுகள் | Youth Female Icon Of The Year | *தெய்வத்திருமகள்* | } |

## திருமண அறிவிப்பு
அமலாபால் இயக்குநர் விஜய் உடன் சூன் 12ல் திருமணம் செய்துகொள்வதாக பத்திரிக்கை நிருபர்கள் சந்திப்பில் இருவரும் ஒருமனதாக அறிவித்தனர். 2016-ம் ஆண்டு மணமுறிவு பெற்றனர்.
# தமிழ் வளர்ச்சி இயக்ககம்


தமிழ்நாடு அரசு அரசின் நிர்வாகத்தில் ஆட்சி மொழியாகிய தமிழ் மொழியின் பயன்பாட்டை விரிவாக்கவும், மேம்படுத்தவும் தேவையான அனைத்து நடவடிக்கைகளையும் மேற்கொள்ள 1957 ஆம் ஆண்டில் ஆட்சி மொழிக் குழு ஒன்று உருவாக்கப்பட்டது. இக்குழு ஆற்றிய பணிகளை அடிப்படையாகக் கொண்டு 1968 ஆம் ஆண்டில் **தமிழ் வளர்ச்சி இயக்ககம்** அமைக்கப்பட்டது. தமிழ் வளர்ச்சித் துறையின் கீழ் செயல்பட்டு வரும் இந்த இயக்ககத்தின் மூலம் ஆட்சி மொழித் திட்டச் செயலாக்கப் பணிகளும், தமிழ் வளர்ச்சி தொடர்பான வேறு சில பணிகளும் மேற்கொள்ளப்பட்டு வருகின்றன.
# செந்தமிழ்ச் சொற்பிறப்பியல் அகரமுதலித் திட்ட இயக்ககம்



தமிழ்நாடு அரசின் தமிழ் வளர்ச்சித் துறை தமிழ் மொழியின் சொல்வளத்தையும், காலப்பழமையையும், தனித்தன்மையையும் வெளிக் கொண்டு வர வேண்டுமென்பதற்காக தமிழ் சொற்பிறப்பியல் அகரமுதலி வெளியிடும் நோக்கத்துடன் **செந்தமிழ்ச் சொற்பிறப்பியல் அகரமுதலித் திட்ட இயக்ககம்** ( Directorate of Tamil  
Etymological Dictionary Project) ஒன்றை அமைத்தது.  

இந்த இயக்ககத்தின் சார்பில் 12 மடலங்களில் (volumes) அடங்கும் 31 தொகுதிகளும் 13,327 பக்கங்கள் கொண்ட செந்தமிழ்ச் சொற்பிறப்பியல் பேரகரமுதலி என்ற நூலாக வெளியிடப் பெற்றுள்ளன. இவை மிக விரிவான முறையில் சொற்களின் வேரும் வரலாறும் காட்டியும், பட விளக்கங்கள், இலக்கண, இலக்கிய, கல்வெட்டு, நாட்டுப்புறச் சொல் விளக்கங்க மேற்கோள்களைக் கொண்டும், திராவிட மொழிகளிலும், உலக மொழிகளிலும் தமிழ்ச் சொற்களின் ஊடாட்டத்தைக் காட்டியும் அரைக்கலைக்களஞ்சிய அமைப்பில் வெளியிடப் பெற்றிருக்கின்றன. இதன் முதல் பகுதி 1985 ஆம் ஆண்டிலும், கடைசித் தொகுதியான 31 ஆம் தொகுதி 2011 ஆம் ஆண்டிலுமாக வெளியிடப் பெற்றது.  

தமிழ்ச் சொற்பிறப்பியல் அகரமுதலியை எண்மப்படுத்த (கணனி மயமாக்க) நிதி ஒதுக்கீடு செய்து தமிழக அரசு அறிக்கை வெளியிட்டுள்ளது.  

## சொற்குவைத் திட்டம்
சொற்குவைத் திட்டம் என்பது இன்றைய கல்விப் புலத்தில் உள்ள 600 மேற்பட்ட துறைகளில் புழங்கும் கலைச்சொற்களை எல்லாம் திரட்டி அவற்றுக்கு இணையான தமிழ்க் கலைச் சொற்களை உருவாக்கி இணையத் தளத்தில் பொது வெளியில் வெளியிடுவதும் இதுவரை தமிழில் வெளிவந்துள்ள அகராதிகளில் உள்ள அனைத்து சொற்களையும் திரட்டி வந்த சொற்களே மீண்டும் வராமல் (Deduplication) வரிசைப்படுத்தி தமிழ்ச் சொல் வளத்தை உலகறிய செய்வது இதன் முதன்மை நோக்கமாகும்  

அறிஞர்கள் மாணவர்கள் பொதுமக்கள் உள்ளிட்டோர் உருவாக்கி தரும் கலைச் சொற்கள் *சொற்குவை வல்லுநர் குழு* ஏற்பளிப்புக்குப் பின் இணையத்தில் பதிவேற்றி பொது பயன்பாட்டுக்கு வழங்கப்பட்டுள்ளன  
### முதன்மை நோக்கங்கள்
1. தமிழின் சொல் வளத்தைக் காத்தல்
1. தமிழின் சொல் வளத்தைப் பெருக்குதல்
1. தமிழில் பிறமொழிக் கலப்பை தவிர்க்க துணை செய்தல்

## விருதுகள்

இந்த இயக்ககம் வழியாகக் கீழ்க்காணும் விருதுகள் வழங்கப்படவிருக்கின்றன.  

1. தூய தமிழ்ப் பற்றாளர் விருது
1. நற்றமிழ்ப் பாவலர் விருது
1. தூய தமிழ் ஊடக விருது
1. தேவநேயப் பாவாணர் விருது
1. வீரமாமுனிவர் விருது
1. சொல்லின் தாய் விருது
# தலைமைச் செயலக மொழிபெயர்ப்புப் பிரிவு


தமிழ்நாடு அரசின் தலைமைச் செயலகத்தில் தமிழ் வளர்ச்சித் துறையின் பிரிவுகளில் ஒன்றாகத் **தலைமைச் செயலக மொழிபெயர்ப்புப் பிரிவு** இயங்கி வருகிறது.  

## பணிகள்
இந்த மொழிபெயர்ப்புப் பிரிவின் வழியாக நீதியரசர்கள் தலைமையில் அரசு அமைக்கும் விசாரணை ஆணைய அறிக்கைகள், அரசிதழில் வெளியிடப்படும் அறிவிக்கைகள், அரசாணைகள், சுற்றோட்டக் குறிப்புகள், அமைச்சரவைக் கூட்டத்திற்கான குறிப்புகள், காவலர் பதக்க மதிப்புரைகள், அமைச்சர்களின் உரைகள், கொள்கை விளக்கக் குறிப்புகள், மானியக் கோரிக்கைகள், துணை மதிப்பீடுகள், விதிகள், அந்நியச் செலாவணி மற்றும் கள்ளக் கடத்தல் பாதுகாப்பு முறைப்படுத்துதல் தடுப்பு நடவடிக்கைகள், பொதுத்துறையின் மந்தணக் கோப்புகள், பொது நிறுவனங்கள் குழு மற்றும் பொதுக் கணக்குக் குழுக்களின் அறிக்கைகள், ஊடகச் செய்திக் குறிப்புகள் ஆகியவை ஆங்கிலத்திலிருந்து தமிழில் மொழி பெயர்க்கப்படுகின்றன.  

மொழிபெயர்ப்புப் பிரிவு, மத்திய அரசிடமிருந்து இந்தியில் வரும் கடிதங்களை ஆங்கிலத்தில் மொழிபெயர்த்து அளிக்கிறது. ஆளுநரின் உரை, நிதியமைச்சரின் வரவு செலவுத் திட்ட உரை, வரவு செலவுத் திட்ட ஆவணங்கள் ஆகியவற்றின் மொழியாக்கப் பணிக்காக நிதித்துறைக்கும், அவ்வாறே, சட்டப்பேரவைக் கூட்டத்தொடரின் போது மொழிபெயர்ப்புப் பணிக்காகச் சட்டப்பேரவைச் செயலகத்திற்கும் அவ்வப்போது இப்பிரிவு அலுவலர்கள் அனுப்பி வைக்கப்படுகின்றனர்.
# சாம்பல் கதிர்க்குருவி


**சாம்பல் கதிர்க்குருவி** (ஆங்கில பெயர்: *Ashy Prinia*, *Ashy Wren-Warbler*), (உயிரியல் பெயர்: *பிரினா சோசியாலிசு*) ஒரு சிறிய வகைப் பறவையாகும்.  

## பரம்பல்
இவை இந்தியத் துணைக்கண்டத்தில் வாழும் பறவையாகும். இந்தியா, நேபாளம், வங்காளதேசம், பூட்டான், இலங்கை, மேற்கு பர்மா ஆகிய நாடுகளில் காணப்படுகின்றன. நகர்புற தோட்டங்களில் வாழும் இவற்றை, இதனுடைய சிறிய அளவு, வேறுபாடான நிறம், செங்குத்தான வால் என்பனவற்றைக் கொண்டு எளிதில் இனங்காணலாம். தென் பகுதி பறவைகள் பின்புறத்தே சிவப்பு கலந்த பழுப்பு நிறத்தைக் கொண்டு காணப்படும்.  

## விவரம்
இக்குருவிகளின் உடல் நீளம் 13 முதல் 41 செ.மீ. வரை காணப்பௌம். இப்பறவைகள் குறுகிய வட்ட வடிவ சிறகினையும் கருப்பு புள்ளிகள் கொண்ட மஞ்சள்-வெள்ளை நிற நீண்ட வாலையும் உடையன. பொதுவாக வால் மேல் நோக்கியவாறு நேராக இருக்கும். இவற்றின் அலகுகள் சிறியதும் கருப்பு நிறமுடையதுமாகும். தலையின் மேற்பகுதி சாம்பல் நிறமும், பின்புறம் சிவப்பு கலந்த பழுப்பாக காணப்படும்.  

## பரவலும், உறைவிடமும்
இவை உலர்ந்த பரந்த மேய்ச்சல் நிலங்களிலும், திறந்த கானகங்களிலும், குறுங்காடுகளிலும், நகர்ப்புற தோட்டங்களிலும் காணப்படும். இந்தியாவிலுள்ள உலர் பாலைவனங்களில் இவை காணப்படுவதில்லை. இலங்கையில் தாழ் பிரதேசங்களில் காணப்படும். இவை 1600 மீ மலைப் பிரதேசங்களிலும் காணப்படும்.  

## பழக்கமுறையும் சூழலியலும்
இது ஒரு பூச்சிகளை உண்டு வாழும் பறவையாகும். இது இரு வகையான ஒலியை எழுப்பக் கூடியது. வேகமாகப் பறக்கும்போது இதன் இறக்கைகள் ஒருவித ஒலியை எழுப்பும். இவற்றின் கூடுகள் நிலத்தை அண்மித்ததாக குறுங்காடுகளில் அல்லது நீண்ட புற்களில் காணப்படும். இவை 3 முதல் 5 முட்டைகளை இடும்.  

## படங்கள்
# வெண்புருவக் கொண்டலாத்தி



**வெண்புருவக் கொண்டலாத்தி** (White-browed Bulbul) என்பது கொண்டை வகை பறவையாகும். இது இலங்கையிலும் இந்திய தீபகற்பத்திலும் வாழ்கிறது. மேற்பகுதி ஒலிவ நிறத்திலும், கீழ்ப் பகுதி வெண்மையாகவும் காணப்படும். இதன் கண் புருவம் மங்கலாகவும் பின்புறம் மஞ்சளாகவும் காணப்படும். இவற்றின் வாழ்விடம் அடர்த்தியான குறுங்காடுகள். இங்கே இவை மறைந்து வாழும் இவற்றை காண்பது கடினம். ஆயினும் இவற்றின் பலத்த ஒலி மூலம் இவற்றின் இருப்பை கண்டுபிடித்துவிடலாம்.  

## விவரம்
வெண்புருவக் கொண்டலாத்தியின் நீளம் 20 செ.மீ (7 அங்குலம் 8) ஆகும். இவற்றின் மேற்பகுதி ஒலிவ நிறமும் கீழ்ப் பகுதி வெண்மையாகவும் இருக்கும். இப் பறவைகளின் வெண் கண் புருவம், கண்ணுக்கு கீழான வெள்ளை நிற பிறை வடிவம் மற்றும் மீசை போன்ற கரிய கோடு என்பனவற்றால் அடையாளம் காணலாம். பின்புறம் மஞ்சள் தன்மையுடனும் முகவாய் மஞ்சலாகவும் காணப்படும். தொண்டைப் பகுதி வெண்மையானது. பிடரியில் மூன்று அல்லது நான்கு மயிர் போன்றன தென்படும். இறகின் அமைப்பில் ஆணும் பெண்ணும் ஒருமித்தவை. இவை பலத்த ஒலியினை புதரின் மேலிருந்து எழுப்பி, புதரின் உள் சென்று மறைந்துவிடும்.  

## பரம்பலும் உறைவிடமும்
இப்பறவை வட இந்தியா மற்றும் இலங்கைக்குரிய பறவையாகும். இவை உலர்ந்த பரந்த கிராமப்புற குறுங்காடுகளிலும், அடர்த்தியான புதர்களுள்ள குறுங்காடுகளிலும் தோட்டங்களிலும் காணப்படும்.  

## பழக்கமுறையும் சூழலியலும்
வெண்புருவக் கொண்டலாத்தி தனியாகவும் இணையாகவும் காணப்படும். இவை பழங்கள், மலர்த்தேன், புழு, பூச்சி என்பவற்றை உணவாகக் கொள்ளும். பங்குனி முதல் புரட்டாதி வரையான காலப்பகுதியில் இனப்பெருக்கத்தில் ஈடுபடும். இவை வருடத்தில் இரு தடைவைகள் குஞ்சு பொரிக்கும். மாசியும் புரட்டாதியும் இனப்பெருக்கத்தின் உச்ச காலமாகும். இவை மரக்கிளையில் இலகுவான கிண்ணம் போன்ற கூட்டினைக் கட்டி இரண்டு முட்டைகள் வரை இடும். ஒரு பறவை 11 வருடங்களுக்கு மேல் வாழக் கூடியது.
# உள்ளீடு/வெளியீடு

**உள்ளீடு/வெளியீடு** அல்லது **உ/வெ** (*ஆங்கிலம்: **I/O***) என்பது கணித்தலில் தகவல் மையச் செயற்பகுதி முறைமைக்கும் (கணினி போன்றன) வெளி உலகிற்கும், அதாவது மனிதருக்கும் அல்லது வேறொரு தகவல் மையச் செயற்பகுதி முறைமைக்கும் இடையிலான தகவல் தொடர்பாகும். உள்ளீடுகள் என்பவை கணினி மூலம் பெற்ற சமிக்கை அல்லது தரவுகளாகவும், வெளியீடுகள் என்பவை கணினி மூலம் அனுப்பப்பட்ட சமிக்கை அல்லது தரவுகளாகவும் உள்ளன. இப்பதமானது ஓர் உள்ளீடு அல்லது வெளியீடு செயற்பாட்டை செய்து முடிக்க செய்யப்படும் ஒரு செயலின் பகுதியாகவும் பாவிக்கப்படுகிறது. உ/வெ கருவிகள் ஒரு நபரால் (அல்லது ஒரு கணினியால்) கணினியுடன் தகவல் பரிமாற்றத்திற்காக பாவிக்கப்படும். எடுத்துக்காட்டாக, விசைப்பலகை, சுட்டி ஆகியன கணினியுடனான உள்ளீட்டு கருவிகளாகவும், காட்சித்திரை, கணினி அச்சுப்பொறி ஆகியன வெளியீடு கருவிகளாகவும் கருத முடியும். கணினிகளுக்கடையிலான தகவல் பரிமாற்றத்திற்கு சில கருவிகளான இணக்கி, பிணைய இடைமுக கட்டுப்பாட்டகம் ஆகியன உள்ளீடு மற்றும் வெளியீடு ஆகிய இரண்டுக்கும் பாவிக்கக் கூடியன.  

ஒரு கருவியின் செயற் தன்மையானது உள்ளீடு அல்லது வெளியீடு ஆக அது செயற்படும் தன்மையினைக் கொண்டே அமையும். மனித பாவனையாளரின் வெளியீடு பௌதீக உள்ளீட்டு நகர்வாக சுட்டி, விசைப்பலகை ஆகியவற்றால் எடுக்கப்பட்டு கணினி புரிந்து கொள்ளக் கூடிய சமிக்கையாக மாற்றப்படுகிறது. இக் கருவிகளின் வெளியீடு கணினிக்கு உள்ளீடாகும். இவ்வாறே, கணினி அச்சுப்பொறி, காட்சித்திரை ஆகியன கணினியின் வெளியீடுகளை உள்ளீடு சமிக்கைகளாக எடுக்கிறது. அவை மனித பயனாளர்கள் பார்க்கக் கூடியவாறு அல்லது வாசிக்கக் கூடியவாறு சமிக்கையை செயல் வடிவமாக மாற்றுகின்றன. ஒரு மனித பயனாளருக்கு பார்க்கும் அல்லது வாசிக்கும் செயல்முறையின் இச் செயல் வடிவம் பெற்றுக் கொள்ளும் உள்ளீடு ஆகவுள்ளது. கணினிக்கும் மனிதர்களுக்குமிடையிலான இச் செயற்பாடு மனித-கணினி இடையூடாட்டம் என ஒரு களமாக கற்பிக்கப்படுகிறது.  

கணினி அமைப்பில் மையச் செயற்பகுயினதும் பிரதான நினைவகத்தினதும் இணைப்பு கணினியின் மூளை என கருதப்படுகிறது. ஆகவே, அங்கிருந்து பறிமாறப்படும் தகவல் உள்ளீடு/வெளியீடு எனப்படும்.  


## வெளி இணைப்பு
- What are input and output devices?
# காதம்பரி

**காதம்பரி** என்னும் தமிழ் இலக்கியம் 15ஆம் நூற்றாண்டில் தோன்றியது.  

## ஹர்ஷர்
அர்சவர்த்தனர் (ஹர்சவர்த்தனர்) அவைக்களப் புலவர் பாணபட்டர் இதனை வடமொழியில், உரைநடையில் எழுதினார். அது 12000 கிரந்தங்களைக் (எழுத்துக்களைக்) கொண்டது. பூர்வ பாகம், உத்தர பாகம் என இரு பகுதிகளைக் கொண்டது.  

ஹர்ஷர் 606-647-ஆம் ஆண்டுகளில் ஹரியானா மாநித்திலுள்ள தானேஸ்வரத்தைத் தலைநகராகக் கொண்டு சற்றேறக்குறைய இன்றுள்ள வட இந்தியா முழுவதையும் ஆண்ட பேரரசர். நாகானந்தா, ரத்னாவளி, பிரியதர்சினி என்னும் நூல்களை வடமொழியில் இயற்றியவர். ஹர்ஷ-சரிதம் என்னும் பெயரில் தன்-வரலாற்றையும் எழுதிவர்.  

## கந்தருவப்பெண் காதம்பரி
உஜ்ஜயினி நகரத்து அரசன் சந்திரபீடன். இவன் கந்தருவப் பெண் காதம்பரியைக் காதல் திருமணம் செய்துகொள்கிறான். இந்த வரலாற்றைக் கூறும் நூல் காதம்பரி. காதம்பரி நூலின் சுவை அறிந்தவர்களுக்கு உணவுகூடச் சுவைப்பதிலை என்னும் பொருள்படும் வடமொழிப் பழமொழி ஒன்று உண்டு.  

## ஆதிவராக கவி
தமிழ்க் காப்பியமான காதம்பரி இரண்டு பகுதிகளாக உள்ளது. முதல் பகுதிக்குப் ‘பூர்வ காதம்பரி’ என்பது பெயர். இதனைப் ‘பட்டபாண கவி’ என்பவர் இயற்றினார். இவரை ‘ஆதிவராக கவி’ என நூலின் பாயிரப்பகுதியிலுள்ள பாடல் குறிப்பிடுகிறது. இரண்டாம் பாகத்தின் பெயர் ‘உத்தர காதம்பரி’. இதனை அவரது மகன் இயற்றினார்.  

ஆதிவராக கவியின் தந்தை அருளாளர் என்னும் அந்தணர். பொருளாகரன் என்பவரின் தம்பி. இவர்கள் சோழநாட்டில் வாழ்ந்தவர்கள்.  

நூல் செய்த காலம் கி.பி. 1411 திருமால், சிவன், கலைமகள், வேழமுகவன், முருகன் ஆகிய வழிபாட்டுப் பாடல்களுக்குப் பின் நூல் விரிகிறது.  

இவர் காதம்பரி வரலாற்றைச் சுருக்கமாகத் தந்துள்ளதை அவரே குறிப்பிடுகிறார்.  
:பாற்கடல் சென்ற பூசை பாலின்மேல் ஆசை வைத்து  
:மேற்கொள வரினுப் எல்லா வெள்ளமும் கொள்ள வற்றோ  
:பாற்கடல் அன்ன காதம் பரிக்கடல் பரப்பில் ஆசை  
:மேற்கொளும் என்றன் நெஞ்சம் வேண்டுவ கொள்ளும் அன்றே.  
## தமிழ்க்காப்பியம்
தமிழ்க்காப்பியம் காதம்பரி பாயிரப்பாடல் 14, நூல்பாடல் 1218, ஆகமொத்தம் 1232 பாடல்களைக் கொண்டது.  
## அடிக்குறிப்பு

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1959) திருத்தப்பட்ட பதிப்பு 2005
# புதுமைப்பித்தன் படைப்பிலக்கிய விருது

**புதுமைப்பித்தன் படைப்பிலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். சிறுகதை, நாவல், நாடகம் போன்றவற்றை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையாகவும், பாராட்டுச் சான்றிதழும் அளிக்கப்படும்.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | அஞ்சுவண்ணம் தெரு | தோப்பில் முகம்மது மீரான் | அடையாளம் பதிப்பகம் |  |
| 2013 | அறம் | பா.ஜெயமோகன் |  |  |
| 2015 | வண்ணதாசன் |  |  |  |
| 2016 | கொலைச்சேவல் | இமையம் | } |  |
# பாரதியார் கவிதை விருது

**பாரதியார் கவிதை விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். கவிதையை உள்ளடக்கமாகக் கொண்டு வெளியான சிறந்த நூல் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | --- | --- | --- | தேர்வு செய்யப்படவில்லை |
| 2013 | பெரு நயப்புரைத்தல் | முனைவர் இலக்குமி குமாரன் ஞானதிரவியம் |  |  |
| 2015 | இன்குலாப் |  |  |  |
| 2016 | மலர்மகன் கவிதைகள் | மலர்மகன் | } |  |
# அழ. வள்ளியப்பா குழந்தை இலக்கிய விருது

**அழ. வள்ளியப்பா குழந்தை இலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். கதை, கவிதை, நாடகம் போன்ற குழந்தை இலக்கியப் படைப்புகளை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன. இவ்விருது அழ. வள்ளியப்பா அவர்களின் நினைவாக அவரது பெயரில் வழங்கப்படுகிறது.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | --- | --- | --- | தேர்வு செய்யப்படவில்லை |
| 2013 | 1. அமேசான் காடுகளும் சகாரா பாலைவனமும் எப்படித் தோன்றின?
2. குட்டி யானையும் சுட்டிகளும்
3. உங்கள் சுட்டிக் குழந்தைகளுக்குச் சுவையான குட்டிக் கதைகள் -75 | 1. பெ. கருணாகரன்
2. கொ. மா. கோதண்டம்
3. கமலா கந்தசாமி | பரிசுத் தொகை ரூபாய் 1, 50,000 மூவருக்கும் பகிர்ந்தளிக்கப்படுகிறது. |  |
| 2023 | 1. பெரிய தாத்தா
2.கடலுக்கு அடியில் மர்மம் | 1. அருண்.மோ
2. சி. சரிதா | பரிசுப் பகிர்ந்தளிக்கப்படுகிறது. | } |
# ஜி. யூ. போப் மொழிபெயர்ப்பு விருது

**ஜி.யூ. போப் மொழிபெயர்ப்பு விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழில் வெளியான சிறந்த மொழிபெயர்ப்பு நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | என் பெயர் சிவப்பு | க. குப்புசாமி | காலச்சுவடு பதிப்பகம் |  |
| 2013 | அசடன் | ம. அ. சுசீலா | - |  |
| 2015 | ஆர்.சிவகுமார் | - |  |  |
| 2021 | பேராசிரியர் முனைவர் பழனி அரங்கசாமி | - | } |  |
# பெ. நா. அப்புசாமி அறிவியல் தமிழ் விருது

**பெ.நா. அப்புசாமி அறிவியல் தமிழ் விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழில் வெளியான சிறந்த அறிவியல் நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு |
| --- | --- | --- | --- |
| 2012 | வலிய எலும்பே வலுவழுப்பான மூட்டே | கோ. அன்பழகன் | தமிழ்முனை பதிப்பகம் |
| 2013 | நேனோ - அடுத்தபுரட்சி | மோகன் சுந்தரராசன் | தேசிய புத்தக அறக்கட்டளை |
| 2014 | நீரிழிவு நோய் முதல் புற்றுநோய் வரை உணவு மருத்துவம் | சு. நரேந்திரன் | கற்பகம் பதிப்பகம் |
| 2015 | நெட்வொர்க் தொழில்நுட்பம் | மு. சிவலிங்கம் | பாரதிபகத் பதிப்பகம் |
| 2016 | சர்க்கரை நோயுடன் வாழ்வது இனிது | கு. கணேசன் | சூரியன் பதிப்பகம் |
| 2017 | நீர் மேலாண்மை | ப.மு. நடராஜன் | உலகத் தமிழாராய்ச்சி நிறுவனம் |
# ஆனந்த குமாரசாமி கவின்கலை விருது

**ஆனந்த குமாரசாமி கவின்கலை விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். சிற்பம், ஓவியம் போன்றவற்றை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். கவின்கலை, தமிழிசை விருதுகளுக்குக் குறிப்பிட்ட ஆண்டில் வெளிவந்த தகுதி வாய்ந்த நூல்கள் இல்லாத போது அத்துறைகளில் தனிப்பெரும் பங்களிப்புச் செய்த கலைஞர்கள் பெயர்கள் பரிசீலிக்கப்பட்டு விருதுக்குரியவர் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | அர்ச்சுனன் தபசு | முனைவர் சா. பாலுசாமி | காலச்சுவடு பதிப்பகம் |  |
| 2013 | இராஜராசேச்சரம் | முனைவர் குடவாயில் பாலசுப்பிரமணியன் |  |  |
| 2016 | சோழர் கால ஆடற்கலை | இரா. கலைக்கோவன் | } |  |
# முத்துத்தாண்டவர் தமிழிசை விருது

**முத்துத்தாண்டவர் தமிழிசை விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழ் இசை சார்ந்த சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | தமிழிசைப் பேரகராதி | நா. மம்மது | இன்னிசை அறக்கட்டளை |  |
| 2013 | பண்ணும் இலயமும் | முனைவர் இ. அங்கயற்கண்ணி | } |  |
# குவேம்பு பல்கலைக்கழகம்



**குவேம்பு பல்கலைக்கழகம்** (*Kuvempu University*, ) கருநாடக மாநிலத்தில் சிமோகா நகரில் அமைக்கப்பட்டுள்ள ஓர் பொதுத்துறை மாநில அரசு பல்கலைக்கழகம் ஆகும். இது 1987ஆம் ஆண்டு கருநாடக மாநில பல்கலைக்கழக சட்டம் 1976இன் கீழ் திருத்தம் எண்.28/1976 மூலம் சட்டப் பேரவை தீர்மானத்தால் நிறுவப்பட்டது. இந்தப் பல்கலைக்கழகத்தில் பல்வேறு துறைகளில் பட்ட மற்றும் பட்டமேற்படிப்பு கல்வித்திட்டங்கள் வழங்கப்படுகின்றன. இதன் வளாகம் பரப்பளவு நிலத்தில் அமைக்கப்பட்டுள்ளது. 1994ஆம் ஆண்டில் பல்கலைக்கழக மானியக் குழு அங்கீகாரம் வழங்கியது. மேலும் இந்தியப் பல்கலைக்கழகங்களின் சங்கத்தில் உறுப்பினராக உள்ளது. தேசிய மதிப்பீடு மற்றும் தரச்சான்று அவை குவேம்பு பல்கலைக்கழகத்திற்கு உயர்ந்த "பி" தரச்சான்று வழங்கியுள்ளது.  

பல்கலைக்கழகத்தின் தலைமையகம் சிமோகாவிலுள்ள *ஞான சயாத்ரி வளாகத்தில்* இயங்குகிறது.இந்தப் பல்கலைகழகத்தின் கீழ் சிமோகா, சிக்மங்களூர், தாவண்கரே மற்றும் சித்திரதுர்கா மாவட்டங்கள் உள்ளன. வளாகம் 230 ஏக்கர் நிலப்பரப்பில் கட்டப்பட்டுள்ளது.  
இந்தப் பல்கலைக்கழகம் புகழ்பெற்ற கன்னட மொழிக் கவிஞர் குவேம்புவின் நினைவாகப் பெயரிடப்பட்டுள்ளது. இவர் சிமோகா மாவட்டத்தைச் சேர்ந்தவர். மைசூர் பல்கலைக்கழகத்தின் துணை வேந்தராகப் பணியாற்றி உள்ளார்.
# இளம் ஆய்வறிஞருக்கான வளர்தமிழ் விருது

**இளம் ஆய்வறிஞருக்கான வளர்தமிழ் விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். 35 வயதுக்கு உட்பட்டவர்கள் எழுதிய மொழி, இலக்கியம், வரலாறு சார்ந்த நூல்களில் சிறந்த நூல் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | தமிழில் பொருளிலக்கண வளர்ச்சி | முனைவர் க. சுந்தரபாண்டியன் | அய்யனார் பதிப்பகம் |  |
| 2013 | திணைக்கோட்பாடும் தமிழ்க் கவிதையியலும் | முனைவர் க. ஜவஹர் |  |  |
| 2016 | தமிழகத்தில் புரத வண்ணார்கள் | த. தனஞ்செயன் | } |  |
# பரிதிமாற் கலைஞர் விருது

**பரிதிமாற் கலைஞர் விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழறிஞர்கள் பரிந்துரை செய்யும், பன்னூல் புலமை, உயர்ந்த படைப்புகள், இலக்கியத்துள் ஏதேனும் ஒருதுறை ஆளுமை படைத்த சிறந்த தமிழறிஞரான மதிப்புறு தகைஞருக்கு இந்த விருது வழங்கப்படும். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 2,00,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்றவர்கள்

| ஆண்டு | விருது பெற்றவர் | குறிப்புகள் |
| --- | --- | --- |
| 2012 | முனைவர் செ.வை. சண்முகம் |  |
| 2013 | கோவை ஞானி (கி. பழனிச்சாமி) |  |
| 2016 | ஈரோடு தமிழன்பன் | } |
# பச்சமுத்து பைந்தமிழ் விருது

**பச்சமுத்து பைந்தமிழ் விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். இந்த விருது “தமிழ்ப் பேரறிஞர் - வாழ்நாள் சாதனையாளர் விருது” ஆகும். தமிழ் முழுதறிந்த தகைமையும், புலத்துறை முற்றிய பெருமையும் உடைய சான்றோருக்கு அளிக்கப்படுவது. ஆய்வு, நூற்படைப்பு, தமிழ்மொழிக்கு அளப்பரிய தொண்டு, அகவை முதிர்ச்சி ஆகியவற்றை முன்நிறுத்தி வழங்கப்படும் இவ்விருதுக்குப் பிற நாட்டுத் தமிழ் அறிஞர்களும் தகுதி உடையோர் ஆவர். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 5,00,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.  

## விருது பெற்றவர்கள்

| ஆண்டு | விருது பெற்றவர் | குறிப்புகள் |
| --- | --- | --- |
| 2012 | முதுமுனைவர் இரா. இளங்குமரனார் |  |
| 2013 | முனைவர் தமிழண்ணல் | } |
# குவெம்பு


**குவெம்பு** (*Kuvempu*) என்ற தமது புனைப்பெயராலும் சுருக்கமாக **கே. வி. புட்டப்பா** என்றும் பரவலாக அறியப்படும் **குப்பளி வெங்கடப்பகௌடா புட்டப்பா** (*Kuppali Venkatappagowda Puttappa*, திசம்பர் 29, 1904 – நவம்பர் 11, 1994) ஓர் கன்னட எழுத்தாளரும் கவிஞரும் ஆவார். இருபதாம் நூற்றாண்டு கன்னட இலக்கியத்தின் பெரும் கவிஞராகப் போற்றப்படுபவர். கன்னடமொழியில் ஞானபீட விருது பெற்ற எண்மரில் முதலாமவர் ஆவார். புட்டப்பா தமது ஆக்கங்கள் அனைத்தையும் *குவெம்பு* என்ற புனைப்பெயரிலேயே எழுதியுள்ளார். இவர் *இராஷ்ட்ரகவி* என்றும் பாராட்டப்படுகிறார். இவர் இராமாயணக் கதையை நவீன கன்னடத்தில் *ஸ்ரீ ராமாயண தர்சனம்* என்று எழுதியுள்ளார். கருநாடக மாநிலப்பண்ணான "ஜெய பாரத ஜனனீய தனுஜாதே" இவர் எழுதியதாகும். இந்திய அரசு இவருக்கு பத்ம பூசன், பத்ம விபூசண் விருதுகள் வழங்கியுள்ளது.  

## வாழ்க்கை வரலாறு
இவர் கர்நாடக மாநிலத்தின் சிக்கமகளூர் மாவட்டத்திலுள்ள இரேகொடிகை என்ற ஊரில் பிறந்தார். இவர் தந்தையின் ஊரான குப்பளியில் வளர்ந்தார். இவர் மைசூர் மகாராசாக் கல்லூரியில் கன்னட முனைவர் பட்டம் பெற்றவர்.  

பின்னர், பெங்களூர் மத்திய கல்லூரியில் பேராசிரியராகப் பணியாற்றினார்.  

## விருதுகள்
- ஞானபீட விருது - 1967
- பத்ம பூசன் - 1958
- சாகித்திய அகாதமி விருது - 1955
- தேசிய கவி - 1964
- ஆதிகவி பம்பா விருது - 1987
- பத்ம விபூசண் - 1988
- கர்நாடக ரத்னா - 1992
# சியாச்சின் பனியாறு


**சியாச்சின் பனியாறு ** (*Siachen Glacier*) இமாலய மலைகளில் காரகோரம் மலைத்தொடரின் கிழக்குப் பகுதியில் உள்ளது. இது இந்திய-பாக்கித்தான் எல்லைக்கோடு முடியும் என்.ஜெ.9842 என்ற இடத்துக்கு வடகிழக்கில் அமைந்துள்ளது. தொலைவிற்கு அமைந்துள்ள இந்தப் பனியாறு காரகோரம் பகுதியிலேயே மிக நீண்டதும் உலகின் வட-தென் முனைகளில் அல்லாதவற்றில் நீளமான பனியாறுகளில் இரண்டாவதும் ஆகும். பனியாற்றின் உச்சிப்பகுதியான சீன எல்லையில் உள்ள இந்திரா கணவாயில் இதன் உயரம் கடல் மட்டத்திலிருந்து 5,753 மீ (18,875&nbsp;அடி) ஆகும், பனியாற்றின் அடிவாரத்தில் இதன் உயரம் 3,620 மீ (11,875&nbsp;அடி) ஆகும்.  

சியாச்சின் பனியாறானது ஆசிய ஐரோப்பிய நிலத்தட்டையும் இந்திய துணைக்கண்டத்தையும் பிரிக்கும் காரகோர மலைத்தொடரின் தெற்குப்பகுதியிலுள்ள சிறப்பு வாய்ந்த பனியாற்றின் பெரும் வடிகால் பரப்பில் அமைந்துள்ளது. இப்பகுதி சில சமயம் உலகின் மூன்றாவது முனை என்றும் அழைக்கப்படுகிறது.  

## சியாச்சின் பிணக்கு

சியாச்சின் பனிமலை உரிமை தொடர்பாக இந்திய-பாகிஸ்தான் நாடுகளுக்கிடையே மார்ச் 1984 முடிய சியாச்சின் பிணக்கு நீடித்து வநதது. 1984ல் மேகதூது நடவடிக்கை மூலம் இந்திய இராணுவம் சியாச்சின் கொடுமுடியைக் கைப்பற்றி லடாக்குடன் இணைத்தது.  

## இதனையும் காண்க
- தவுலத் பெக் ஓல்டி
- துர்புக்-சியோக்-தவுலத் பெக் ஓல்டி சாலை
- சியோக் ஆறு
- கல்வான் ஆறு
- பாங்காங் ஏரி
- உண்மையான கட்டுப்பாட்டுக் கோடு
- திஸ்கித்
- துர்புக்
# இராமாயண வெண்பா

**இராமாயண வெண்பா** பதினைந்தாம் நூற்றாண்டு தமிழ்க்காப்பியகளில் ஒன்று.  

பாரதவெண்பா என்னும் நூலைப் போன்றது. இதன் ஐந்து பாடல்கள் மட்டுமே கிடைத்துள்ளன. வெண்பா யாப்பில் காப்பியம் செய்துகாட்டிய புகழேந்தி வழியைப் பின்பற்றிப் பாடப்பட்ட நூல் இராமாயண வெண்பா.  

பலதிரட்டு என்னும் சுவடியில் சென்னை அரசாங்க கையெழுத்துப் புத்தகசாலையில் உள்ளது ‘இராமாயண வெண்பா’ என்னும் தலைப்பின்கீழ் நான்கு வெண்பாக்கள் உள்ளன. அவற்றுள் ஒன்று:  

:சனகன் மொழிகேட்டுத் தவமுனிவன் சொன்னான்  
:தினகரனார் தெய்வக் குலத்தோன் – மனமகிழ  
:வந்தசிறுச் சேவகனை மன்னா அறிவீரோ  
:இந்தவகை என்நினைத்தீர் என்று.  

வீரசோழிய உரையில் மூன்று வெண்பாக்கள் உள்ளன. அவற்றில் ஒன்று  

:மன்னன் தயரதற்கு வாய்த்த மருமகளாய்  
:மன்னன் சனகன் மகளாகி – மன்னனிரா  
:மன்தாரம் ஆகியபொன் மாதகல்நாண் மீண்டெய்தாள்  
:என்நலார் துன்புறார் ஈங்கு.  

இவற்றில் தொடர்ச்சி காணப்படவில்லை. உதிரிப் பாடல்களாகவே உள்ளன.  

இதன் காலம் 15ஆம் நூற்றாண்டு என்பர்.  

## அடிக்குறிப்பு

## கருவிநூல்
:மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# மேஃப்ரே


இந்நிறுவனம் மசாசூசெட்சில் உள்ள காமர்சு காப்பீட்டு குழுமத்தை 2007ல் €1.5 பில்லியன் மதிப்புக்கு மேலும் இந்நிறுவனம் 2008ஆம் ஆன்டிற்கான ஃபார்டியூன் 500 நிறுவனங்களில் ஒன்றாகும். டென்னிசு வீரர் ரஃபயெல் நதால் இந்நிறுவனத்தின் அதிகாரப்பூர்வமான விளம்பரதாரராவார்.  

மார்ச் 2012ஆம் ஆண்டின் போது அண்டொனியோ குவேர்டாசு இந்நிறுவனத்தின் அவைத்தலைவர் ஆனார். அதற்கு முன்பு மேனுவேல் மார்டினசு இப்பதவியில் 2001ஆம் ஆண்டு வரை இருந்தார்.
# பயணிகள் கப்பல்


**பயணிகள் கப்பல்** (*passenger ship*) என்பது குறிப்பிட்ட துறைமுகங்களுக்கு இடையே பயணிகளை ஏற்றி செல்லப் பயன்படும் கப்பலாகும். பயணிகள் கப்பல் பொதுவாக சொகுசு இரகமாகவே இருக்கும். *MS Allure of the Seas* என்னும் கப்பல் தான் உலகின் மிக பெரிய கப்பல் என மக்கள் கூறுகின்றார்கள்
# முதலாம் இலம்பகர்ண அரசு

**முதலாம் இலம்பகர்ண அரசு** (பொ.பி. 66 - 429) என்பது இலங்கையைச் சேர்ந்த மன்னர்களால் நிறுவப்பட்ட விசயன் அரசு இறுதிக்காலம் முதல், இராசராட்டிரப் பாண்டியர் ஆட்சி தொடங்கும் வரை இருந்த அரசாகும்.  

## முதலாம் இலம்பகர்ண அரசர்களின் பட்டியல்
- வசபன் பொ.பி. 66 - 110
- வங்கனசிக திச்சன் பொ.பி. 110 -113
- முதலாம் கசபாகு பொ.பி. 113 - 135
- மகல்லக்க நாகன் பொ.பி. 135 - 141
- பதிக திச்சன் பொ.பி. 141 - 165
- கனித்த திச்சன் பொ.பி. 165 - 193
- குச்சநாகன் பொ.பி. 193 - 195
- குஞ்சநாகன் பொ.பி. 195 - 196
- முதலாம் சிறிநாகன் பொ.பி. 196 - 215
- ஒகாரிக திச்சன் பொ.பி. 215 - 237
- அபயநாகன் பொ.பி. 237 - 245
- இரண்டாம் சிறிநாகன் பொ.பி. 245 - 247
- விசயகுமாரன் பொ.பி. 247 - 248
- முதலாம் சங்க திச்சன் பொ.பி. 248 - 252
- சிறிகங்கபோதி பொ.பி. 252 - 254
- கோதாபயன் பொ.பி. 254 - 267
- முதலாம் சேட்டதிச்சன் பொ.பி.267 - 277
- மகாசேனன் பொ.பி. 277 - 304
- சிறிமேகவண்ணன் பொ.பி. 304 - 332
- இரண்டாம் சேட்டதிச்சன் பொ.பி. 332 - 341
- புத்ததாசன் பொ.பி. 341 - 370
- உபதிச்சன் பொ.பி. 370 - 410
- மகாநாமன் பொ.பி. 410 -428
- மித்தசேனன் பொ.பி. 428 - 429

## மூல நூல்கள்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூள வம்சம்
# ஒகாரிக திச்சன்



**ஒகாரிக திச்சன்** (பொ.பி. 215 - 237) என்பவன் இலங்கையை ஆண்ட முதலாம் லம்பகர்ண அரசர் வம்சத்துள் பத்தாமானவன். இவனது தந்தையான முதலாம் சிறிநாகன் (பொ.பி. 196 - 215) முதலாம் லம்பகர்ண அரசர் வம்சத்துள் ஒன்பதாமானவன். இவன் சட்டவியலை (ஒகாரிகவியல்) நன்கு பயின்றதனால் ஒகாரிக திச்சன் என்றழைக்கப்பட்டான். இவனது ஆட்சியில் இலங்கையில் மகாயான பௌத்தம் நுழையத் தொடங்கியது. அதற்கு முன்பே அங்கு தேரவாத பௌத்தம் இருந்ததனால் அதைச் சேர்ந்த இவன் தன் அமைச்சரான கபிலன் என்பவனைக் கொண்டு மகாயான பௌத்தம் இலங்கையில் பரவுவதைத் தடுத்தான்.  

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
# அபயநாகன்



**அபயநாகன்** (பொ.பி. 237 - 245) என்பவன் இலங்கையை ஆண்ட முதலாம் லம்பகர்ண அரசர் வம்சத்துள் பதினொன்றாமானவன். இவனது அண்ணனான ஒகாரிக திச்சன் (பொ.பி. 215 - 237) என்ற பத்தாம் அரசனின் ராணியுடன் கூடா ஒழுக்கத்தை கொண்ட இவன் அது அறியப்பட்டவுடன் தமிழகத்துக்கு ஒடிவிட்டான். சில காலத்துக்குப் பிறகு தமிழக அரசர்களுடன் பெரும்படை நடத்திச் சென்று ஒகாரிக திச்சனைக் கொன்று இலங்கையை கைப்பற்றினான். அவனது அண்ணன் மனைவியையே இராணியாகவும் ஆக்கிக் கொண்டான்.
# இரண்டாம் சிறிநாகன்



**இரண்டாம் சிறிநாகன்** ( பொ.பி. 245 - 247) என்பவன் இலங்கையை ஆண்ட முதலாம் லம்பகர்ண அரசர் வம்சத்துள் பன்னிரெண்டாமானவன். இவனது தந்தையான அபயநாகன் (பொ.பி. 237 - 245) லம்பகரண அரசர்களுள் 11ஆம் அரசனாவான். இவனுக்குப் பிறகு இவனுடைய மகனான விசயகுமாரன் (பொ.பி. 247 - 248) இலங்கையை அரசாண்டான்.  

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
# விசயகுமாரன்



**விசயகுமாரன்** (பொ.பி. 247 - 248) என்பவன் இலங்கையை ஆண்ட முதலாம் லம்பகர்ண அரசர் வம்சத்துள் பதிமூன்றாமானவன். இவனது தந்தையான இரண்டாம் சிறிநாகன் ( பொ.பி. 245 - 247) லம்பகரண அரசர்களுள் 12ஆம் அரசனாவான். இவனது ஆட்சியில் இவனுக்கு அமைச்சராக மூன்று பேர் இருந்தனர். அவர்கள் லம்பகர்ண வம்சத்தவராயினும் அரச குடும்பத்தில் பிறக்காதவர்கள். அவர்களே அதன் பிறகு இலங்கையை ஆண்டனர். அவர்களின் பட்டியல் பின்வருமாறு,  
1. முதலாம் சங்க திச்சன் - பொ.பி. 248 - 254
1. சிறிகங்கபோதி - பொ.பி. 252 - 254
1. கோதாபயன் - பொ.பி. 254 - 267

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
# முதலாம் சங்க திச்சன்

**முதலாம் சங்க திச்சன்** (பொ.பி. 248 - 252) என்பவன் இலங்கையை ஆண்ட முதலாம் லம்பகர்ண அரசர்களுள் பதினாலாமானவன். முதலாம் லம்பகர்ண அரசர்களுள் பதிமூன்றாமானவனான விசயகுமாரன் (பொ.பி. 247 - 248) ஆட்சியின் போது இருந்த தலைமை அமைச்சர்களுள் முதலாமானவன். இவனுக்குப் பிறகு விசயகுமாரன் ஆட்சியின் போதிருந்த மற்ற இரு அமைச்சர்களான சிறிகங்கபோதியும் (பொ.பி. 252 - 254), கோதாபயன் என்பவனும் (பொ.பி. 254 - 267) இலங்கையை அரசாண்டனர்.  

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
# சிறிசங்கபோதி

**சிறிசங்கபோதி** (பொ.பி. 252 - 254) என்பவன் இலங்கையை ஆண்ட முதலாம் லம்பகர்ண அரசர்களுள் பதினைந்தாமானவன். முதலாம் லம்பகர்ண அரசர்களுள் பதிமூன்றாமானவனான விசயகுமாரன் (பொ.பி. 247 - 248) ஆட்சியின் போது இருந்த தலைமை அமைச்சர்களுள் இரண்டாமானவன். இவனது ஆட்சிக்கு முன்னும் பின்னும் விசயகுமாரன் ஆட்சியின் போதிருந்த மற்ற இரு அமைச்சர்களான முதலாம் சங்க திச்சன் (பொ.பி. 248 - 252) என்பவனும் கோதாபயன் என்பவனும் (பொ.பி. 254 - 267) முறையே இலங்கையை அரசாண்டனர்.  

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
# கோதாபயன் (இலம்பகர்ண அரசன்)

**கோதாபயன்** அல்லது **மேகவண்ணாபயன்** (பொ.பி. 254 - 267) என்பவன் இலங்கையை ஆண்ட முதலாம் லம்பகர்ண அரசர்களுள் பதினாறாமானவன். முதலாம் லம்பகர்ண அரசர்களுள் பதிமூன்றாமானவனான விசயகுமாரன் (பொ.பி. 247 - 248) ஆட்சியின் போது இருந்த தலைமை அமைச்சர்களுள் மூன்றாமானவன். இவனது ஆட்சிக்கு முன்னிருந்த பதினைந்தாம் லம்பகர்ணனும் விசயகுமாரன் அமைச்சர்களில் இரண்டாமானவனுமான சிறிகங்கபோதி (பொ.பி. 252 - 254) என்றவனை தோற்கடித்து இலங்கையை கைப்பற்றினான்.  

## சங்கமித்ரர்
சங்கமித்ரர் என்பவர் மகாயான பௌத்தம் என்ற பௌத்த மதப்பிரிவின் சோழநாட்டுத் தலைவராவார். இலங்கையைச் சேர்ந்த மகாயான பௌத்த பிக்குக்கள் இலங்கையிலிருந்து தேரவாத பௌத்தம் பிரிவைச் சேர்ந்த பிக்குக்களால் கோதாபயன் காலத்தில் நாடுகடத்தப்பட்டனர். இதை கண்டிப்பதற்காகவும் இலங்கையில் மகாயான பௌத்தத்தை பரப்புவதற்காகவும் சங்கமித்ரர் கோதாபயன் அரண்மனைக்குச் சென்று அங்கிருந்த தேரவாத பௌத்த பிக்குகளிடம் சமயவாதம் செய்து வென்றார். அந்த பிக்குகளையும், கோதாபயன் மற்றும் அவன் இரு மகன்களையும் மகாயான பௌத்தத்தைத் தழுவச் செய்தார். அதன் பிறகு கோதாபயனின் முதல் மகனான சேட்டதிச்சன் இலங்கைக்கு அரசனானான்.  

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
# முதலாம் சேட்டதிச்சன்

**முதலாம் சேட்டதிச்சன்** (பொ.பி.267 - 277) என்பவன் இலங்கையை ஆண்ட முதலாம் லம்பகர்ண அரசர்களுள் பதினேழாமானவன். முதலாம் லம்பகர்ண அரசர்களுள் பதிமூன்றாமானவனான விசயகுமாரன் (பொ.பி. 247 - 248) ஆட்சியின் போது இருந்த தலைமை அமைச்சர்களுள் மூன்றாமானவனான இருந்த கோதாபயன் என்பவனே இவனது தந்தையாவான். இவன் சங்கமித்ரர் என்ற சோழ நாட்டு மகாயான பௌத்தம் என்ற பௌத்தப் பிரிவினர்களின் மதத்தலைவரின் சீடனாவான்.  

## சங்கமித்ரர்
சங்கமித்ரர் என்பவர் மகாயான பௌத்தம் என்ற பௌத்த மதப்பிரிவின் சோழநாட்டுத் தலைவராவார். இலங்கையைச் சேர்ந்த மகாயான பௌத்த பிக்குக்கள் இலங்கையிலிருந்து தேரவாத பௌத்தம் பிரிவைச் சேர்ந்த பிக்குக்களால் கோதாபயன் காலத்தில் நாடுகடத்தப்பட்டனர். இதை கண்டிப்பதற்காகவும் இலங்கையில் மகாயான பௌத்தத்தை பரப்புவதற்காகவும் சங்கமித்ரர் கோதாபயன் அரண்மனைக்குச் சென்று அங்கிருந்த தேரவாத பௌத்த பிக்குகளிடம் சமயவாதம் செய்து வென்றார். அந்த பிக்குகளையும், கோதாபயன் மற்றும் அவன் இரு மகன்களையும் மகாயான பௌத்தத்தைத் தழுவச் செய்தார். அதன் பிறகே கோதாபயனின் முதல் மகனான இச்சேட்டதிச்சன் இலங்கைக்கு அரசனானான். அதனால் மித்ரர் சேட்டனுக்கு குருவானாலும் இருவருக்கும் பகை இருந்தது. அதனால் சங்கமித்ரர் இவனது ஆட்சியில் சோழ நாட்டிலேயே இருந்தார்.  

## மூலநூல்
- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.